"እቲ ተፈጥሮ ዘይኮነ እቲ ማሕበረሰባዊ ህንጸት'ዩ ጾታኻ ኣብ ሕቶ ክተእትዎ ዝገብር" እትብል ሰላማዊት፡ እቲ ወጽዓ፣ ጾታዊ ጥቕዓትን ዘይመዓርነታዊ ኣተሓሕዛን ኣብ ልዕሊ ጓል ኣንስተይቲ ክሕይል እንከሎ ግን "ወዲ ኮይነ እንተዝፍጠር ዝብል ነገር ክተልዕ ይደፍአካ" ኢላ። 'ግዳይ እንከለኻ'ውን ተመሊስካ እትውቀስ ምዃኑ'ውን ካልእ ጸገም'ዩ' ብምባል ትዛረብ። መዓዛ ግደይ ንከምዚ ዝበሉ ዝተጋገዩ ማሕበረሰባዊ ኣረኣእያታት እያ እትነቅፍ፤ 'ጓል ኣንስተይቲ ኮይንካ ምንባር ዓብዪ ፈተና'ዩ' ትብል። ምንጪ ስእሊ, MEAZA GIDEY መግለጺ ስእሊ, መዓዛ ግደይ "ፍሉያት ጸጋታት'ኳ እንተሃለውና፡ ናይቲ ሕብረተሰብ ኣመለኻኽታ ግን፡ ጓል ኣንስተይቲ ምዃን ከም ሓጢኣት ክንቖጽሮ ክነማርር'ዩ ዝገብር። ብዙሓት ካብ ገዛና ጀሚሩ ክንቃለሶም ዝግብኡና መሰናኽላት አለው። ክንውለድ ከለና ዝዕለለልና ባዕሉ ነንነብይነኑ'ዩ"። ኣንስታያውነት ክሳብ መዓዝ?
